Ιαπωνικά μπιφτέκια κοτόπουλου με σάλτσα μίριν
Μια διαφορετική ιδέα για μπιφτέκια, με ιαπωνικά αρτύματα που δίνουν ξεχωριστή νοστιμιά.
500 γρ. κιμάς κοτόπουλου (από μπούτι), 4 φρέσκα κρεμμυδάκια, ψιλοκομμένα, 1 κουτ. γλυκού σάλτσα σόγιας, 1/2 κουτ. γλυκού φρέσκο τζίντζερ, τριμμένο, 1/2 μικρή πιπεριά τσίλι, ψιλοκομμένη (ή λίγο καυτερό μπούκοβο), 40 ml μίριν* ή λευκό γλυκό κρασί, 1 κουτ. γλυκού μέλι, 1 κουτ. σούπας σάλτσα σόγιας, 2 κουτ. σούπας κέτσαπ, 1/2 σκελίδα σκόρδο, ψιλοκομμένη, 1/2 κουτ. γλυκού μουστάρδα, 3-4 σταγόνες worcestershire sauce*
Σε ένα μπολ ανακατεύουμε όλα τα υλικά για τα μπιφτέκια και ζυμώνουμε για 1-2 λεπτά με βρεγμένα χέρια, μέχρι να έχουμε ένα αφράτο μείγμα. Καλύπτουμε με μεμβράνη και αφήνουμε στο ψυγείο για 1 ώρα, για να σφίξει.Πλάθουμε σε 6 μέτρια στρογγυλά μπιφτέκια. Αν το μείγμα κολλάει στα χέρια μας, τα βρέχουμε και συνεχίζουμε τη διαδικασία.Παράλληλα, σε μια μικρή κατσαρόλα βάζουμε όλα τα υλικά για τη σάλτσα και τα βράζουμε σε μέτρια φωτιά για περίπου 2-3 λεπτά, μέχρι να «δέσει» ελαφρώς.Αλείφουμε τα μπιφτέκια με τη σάλτσα και ψήνουμε στα κάρβουνα ή σε ψησταριά υγραερίου, σε δυνατή φωτιά, για περίπου 4 λεπτά από κάθε πλευρά.Ψήσαμε τα μπιφτέκια κοτόπουλου σε ψησταριά υγραερίου (11,8 ΚW) σε δυνατή φωτιά και σε καλά λαδωμένη σχάρα. Χρειάστηκαν 4 λεπτά μέχρι να ψηθούν από τη μία πλευρά και να ξεκολλούν εύκολα από τη σχάρα, ώστε να μπορούμε να τα γυρίσουμε. Κατά τη διάρκεια του ψησίματος τα αλείψαμε με τη σάλτσα άλλες 2 φορές.Σερβίρουμε τα μπιφτέκια σε πιατέλα και τα συνοδεύουμε με ραπανάκια και μια αρωματική μαγιονέζα που ετοιμάζουμε ανακατεύοντας 100 ml έτοιμη μαγιονέζα με 1 κουτ. γλυκού τζίντζερ ξερό, σε σκόνη, και το ξύσμα από 1 μικρό ακέρωτο λεμόνι.
Κιμάς κοτόπουλου